UPUTSTVO ZA PODNOŠENJE ZAHTJEVA

ZA REALIZACIJU JAVNOG RADA

**UVOD**

Ovo Uputstvo je namijenjeno podnosiocima zahtjeva na Konkurs za izbor izvođača programa javnog rada koji će se realizovati kroz programe humanitarnih, edukativnih, socijalnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i programe drugih sadržaja od javnog interesa, br.05-3658 od 12. 02.2020. godine.

Javni rad je rad koji se organizuje u cilju zapošljavanja na određeno vrijeme, posebno osjetljivih grupa nezaposlenih lica, radi očuvanja i unapređenja njihovih radnih sposobnosti, kao i ostvarivanja određenog javnog interesa.

Javni interes se ostvaruje realizacijom pojedinih programa, pripremljenih od strane izvođača, a u okviru djelatnosti koja je jasno definisana njegovim konstitutivnim aktima i koja ga preporučuju za sprovođenje humanitarnih, edukativnih, socijalnih, ekoloških, komunalnih, infrastrukturnih programskih sadržaja, očuvanja kulturnih i istorijskih spomenika i drugih programa od javnog interesa.

Programske aktivnosti za ostvarivanje javnog interesa mogu izlaziti iz okvira djelatnosti izvođača, samo ukoliko su utvrđene konstitutivnim aktima partnera. Partnerstvo je odnos uspostavljen između dva ili više pravna ili fizička lica. U cilju obezbjeđenja efikasnog izvođenja programa, svi programski partneri, uključujući i Zavod, potpisuju ugovor o realizaciji programa javnog rada i prihvataju principe dobre partnerske prakse.

Podnosilac zahtjeva samostalno, odnosno u saradnji sa programskim partnerom/ima, mora pripremiti program javnog rada za nezaposlenih lica koja pripadaju ciljnoj grupi Programa “Direktno otvaranje radnih mjesta –javni rad”, sa jasno definisanim ciljevima i objasniti kako će isti doprinijeti ostvarivanju ciljeva i očekivanih rezultata utvrđenih Programom.

Podnosilac zahtjeva kroz program javnog rada daje i detaljan opis svih programskih aktivnosti. Ukoliko ima partnera, mora naznačiti i njegovu ulogu u navedenim aktivnostima. Takođe, potrebno je opisati i resurse, sopstvene ili partnera uz pomoć kojih će realizovati prethodno navedene programske aktivnosti.

Ciljnu grupu Programa “Direktno otvaranje radnih mjesta – javni rad” čine nezaposlena lica iz evidencije Zavoda koja su: bez školske spreme ili sa završenom osnovnom školom, do 30 godina života, starija od 50 godina, ženskog pola, u evidenciji nezaposlenih duže od 12 mjeseci, pripadnici RE populacije.

Izvođač javnog rada je poslodavac nezaposlenim licima iz evidencije Zavoda angažovanim na sprovođenju programskih aktivnosti i sa ovim licima zaključuje ugovore o radu na period koji ne može biti kraći od vremena trajanja programa.

# I PRAVILA PROGRAMA “DIREKTNO OTVARANJE RADNIH MJESTA - JAVNI RAD” ZA PODNOŠENJE ZAHTJEVA ZA REALIZACIJU JAVNOG RADA

Pravila podnošenja zahtjeva odnose se na:

1. pravna i fizička lica koja mogu podnijeti zahtjev- izvođači programa;
2. programske aktivnosti;
3. ciljnu grupu – učesnike programa.

### 1.1. Opravdanost podnosioca zahtjeva

Da bi se smatrao opravdanim podnosiocem zahtjeva za realizaciju programa javnog rada, odnosno da bi mogao biti izabran za izvođača programa, podnosilac zahtjeva mora da:

* je pravno ili fizičko lice koje u okviru svojih konstitutivnih akata ima jasno definisanu djelatnost koja ga preporučuje za realizaciju programa iz predmeta konkursa;
* je upoznat da je javni rad društveno koristan rad koji ne uključuje njegov redovan rad i ne može da ima za svrhu stvaranja profita;
* obezbijedi kadrovske, finansijske, prostorne i tehničke uslove za sprovođenje javnog rada za koji je pripremio program;
* je referentan i kredibilan za realizaciju javnog rada na osnovu ostvarene saradnje sa Zavodom, na ovom planu;
* nije u stečajnom postupku, postupku likvidacije, nije prestao obavljati djelatnost i da mu žiro račun nije blokiran;
* ima izmirene obaveze po osnovu poreza i doprinosa na lična primanja, zaključno sa 30.09.2019. godine;
* je direktno odgovoran za pripremu, sprovođenje i upravljanje predloženog programa javnog rada, a ne da djeluju kao posrednik;
* sa nezaposlenim licima, uključenim u sprovođenje programa javnog rada, zaključi ugovore o radu, u trajanju koje ne može biti kraće od vremena trajanja javnog rada;
* je upoznat da se sredstva dodijeljena za sprovođenje javnog rada mogu koristiti samo za finansiranje predloženih programskih aktivnosti.

### 1.2 Partnerstvo i opravdanost partnera

Podnosilac zahtjeva može samostalno ili u saradnji sa programskim partnerom/ima realizovati javni rad. Takođe, podnosilac zahtjeva istovremeno može biti i partner drugom/im podnosiocima zahtjeva.

Partnerski odnos u realizaciji javnog rada je obavezan ukoliko se predloženim programom javnog rada predviđaju aktivnosti za ostvarivanje javnog interesa koje prevazilaze djelatnost podnosioca zahtjeva.

Da bi se smatrali opravdanim, programski partner/i moraju da budu referentni i kredibilni za realizaciju javnog rada na osnovu ostvarene saradnje sa Zavodom, na ovom planu.

Programski partneri učestvuju u izradi programa javnog rada i odgovorni su za realizaciju svojih obaveza utvrđenih programom, a podnosilac zahtjeva obezbjeđuje izjavu partnera (Prilog 3).

### Programske aktivnosti

* 1. **Opravdane programske aktivnosti odnose se na:**

* pružanje podrške starim licima u stanju socijalne potrebe;
* pružanje podrške licima sa invaliditetom;
* humanitarne, edukativne, socijalne, ekološke, komunalne, infrastrukturne, poslove na planu očuvanja kulturnih i istorijskih spomenika i druge poslove od javnog interesa.

**2.2 Trajanje programskih aktivnosti**

Program ne može da traje kraće od jednog niti duže od pet mjeseci.

**2.3 Lokacija izvođenja programskih aktivnosti**

Predložene programske aktivnosti sprovodiće se na teritoriji Crne Gore.

### Ciljna grupa – učesnici javnog rada

Ciljnu grupu programa javnog rada čine nezaposlena lica iz evidencije Zavoda koja su:

1. bez školske spreme ili sa završenom osnovnom školom;
2. do 30 godina života;
3. starija od 50 godina;
4. ženskog pola;
5. u evidenciji nezaposlenih duže od 12 mjeseci;
6. pripadnici RE populacije.

## II NAČIN PODNOŠENJA ZahtjevA

### Zahtjev za realizaciju javnog rada i prateća dokumentacija

Ne postoji ograničenje u broju zahtjeva za realizaciju javnog rada koje može podnijeti isto pravno ili fizičko lice.

Zahtjev za realizaciju javnog rada predaje se na obrascu koji se nalazi na internet stranici Zavoda za zapošljavanje ( <http://www.zzzcg.me>). Pored zahtjeva neophodno je podnijeti i prateću dokumentaciju:

* Rješenje o upisu podnosioca zahtjeva i partnera (ukoliko se javni rad realizuje u partnerskom odnosu) u registar nadležnog organa;
* Osnivački akt (Statut), odnosno izvod iz osnivačkog akta podnosioca zahtjeva i partnera (ukoliko se javni rad realizuje u partnerskom odnosu);
* Uvjerenje Poreske uprave da je podnosilac zahtjeva izmirio obaveze po osnovu poreza i doprinosa na lična primanja, zaključno sa 30.09.2019. godine;
* Izjava podnosioca zahtjeva (Prilog 1);
* Izjava partnera (Prilog 2) - (samo ukoliko se javni rad realizuje u partnerskom odnosu);
* Izjava podnosioca zahtjeva o spremnosti na moguće korekcije programa u postupku obrade zahtjeva za izbor izvođača u dijelu broja učesnika programa i /ili dužine trajanja programa (Prilog 3) - (samo ukoliko je spreman na korekcije programa) ;
* Finansijski identifikacioni obrazac (Prilog 4);
* Nacrt ugovora o realizaciji javnog rada (Prilog 5).

Prilog 1, 2, 3, 4 i 5 takođe se predaju na obrascima koji se nalaze na internet stranici Zavoda za zapošljavanje na adresi: <http://www.zzzcg.me> .

Zahtjev za realizaciju javnog rada i prateća dokumentacija podnose se u tri primjerka, od kojih jedan u originalu i dva primjerka kopija originala.

Komisija neće ocjnjivati zahtjeve podnijete po isteku krajnjeg roka za podnošenje zahtjeva, zahtjeve za realizaciju javnog rada koji nijesu podnijeti na propisanim obrascima. Takođe, Komisija neće ocjenjivati zahtjeve podnijete od strane pravnih i fizičkih lica koja ne ispunjavaju uslove utvrđene Programom “Direktno otvaranje radnih mjesta - javni rad”, kao i nepotpune zahtjeve. Zahtjevi uz koje nije dostavljena saglasnost podnosioca zahtjeva (Prilog 3) smatraće se potpunim.

### Gdje i kako podnijeti zahtjeve

Zahtjevi moraju da budu dostavljeni u zapečaćenoj koverti. Šalju se kao preporučena pošiljka ili se lično predaju na adresu:

Zavod za zapošljavanje Crne Gore, Bulevar revolucije br. 5, Podgorica, sa naznakom “Komisiji za utvrđivanje predloga za izbor izvođača programa aktivne politike zapošljavanja”.

Na koverti moraju da budu naznačeni:

* pun naziv i adresa podnosioca zahtjeva i
* broj konkursa za podnošenje zahtjeva sa naznakom „Ne otvaraj”

### Krajnji rok za podnošenje zahtjeva

Krajnji rok za podnošenje zahtjeva je 28.02.2020. godine u 15 h. Svi zahtjevi podnešeni nakon krajnjeg roka neće se ocjenjivati, osim zahtjeva koji na poštanskom žigu imaju naznačen datum i vrijeme koje je u okviru krajnjeg roka za podnošenje zahtjeva utvrđenog konkursom.

**III OCJENA ZAHTJEVA**

Komisija za utvrđivanje predloga za izbor izvođača programa javnog rada ocjenjivaće blagovremene, potpune zahtjeve, zahtjeve podnijete na propisanom obrascu, kao i zahtjeve podnijete od strane pravnih i fizičkih lica koja ispunjavaju uslove utvrđene Programom “Direktno otvaranje radnih mjesta - javni rad”. Ocjenjivanje zahtjeva Komisija će vršiti po osnovu kriterijuma izbora utvrđenih Programom i sačiniti bodovnu, odnosno rang listu podnijetih zahtjeva.

Kriterijumi izbora izvođača programa su:

1. Značaj programa
2. Iskustva podnosioca zahtjeva
3. Kapaciteti podnosioca zahtjeva
4. Metodologija predloga programa
5. Relevantnost predloga programa i
6. Konkurentnost i razvijenost opštine sprovođenja programa

Primjenom prvog kriterijuma izbora izvođača programa zahtjevi se ocjenjuju na osnovu usklađenosti predloženog programa sa utvrđenim potrebama nezaposlenih lica pripremljenih za uključivanje u programe javnog rada u opštini sprovođenja programa. Broj bodova koji se može ostvariti po osnovu ovog kriterijumu je 1 ili 2 boda.

Zahtjev se ocjenjuje sa 1 bod kada predloženi program ne odgovara utvrđenim potrebama nezaposlenih lica koja pripadaju ciljnoj grupi programa ili kada su potrebe nezaposlenih lica za uključivanje u predloženi program ispod iskazanih potreba podnosioca zahtjeva. Ukoliko rezultat ostvaren po ovom kriterijumu bude 1 bod, zahtjev se neće dalje ocjenjivati.

Zahtjevi za realizaciju programa koji odgovaraju utvrđenim potrebama nezaposlenih lica pripremljenih za uključivanje u program, ocjenjuju se sa 2 boda.

Kada su potrebe nezaposlenih lica pripremljenih za uključivanje u program ispod potreba iskazanih od strane dva ili više podnosioca zahtjeva za realizaciju programa u istoj opštini, a adekvatne iskazanim potrebama za realizaciju programa od strane jednog, odnosno određenog broja od više podnosioca zahtjeva, tada se svi zahtjevi po ovom kriterijuma uslovno ocjenjuju sa 2 boda.

Zahtjevi koji su po ovom osnovu uslovno ocijenjeni sa 2 boda cijeniće se i primjenom ostalih kriterijuma izbora izvođača programa.

Ukoliko se izbor jednog ili više zahtjeva uslovno ocijenjenih sa 2 boda ne može izvršiti primjenom ostalih kriterijuma izbora konačan predlog za izbor izvršiće se žrijebanjem jednog ili više zahtjeva.

Primjenom drugog, trećeg, četvrtog i petog kriterijuma izbora izvođača programa zahtjevi se ocjenjuju na osnovu podataka navedenih u Obrascu „Zahtjev za realizaciju javnog rada”, poglavlje III Program javnog rada, tačka 1, 2 , 3, 4, 5 i 6.

Primjenom šestog kriterijuma izbora izvođača programa zahtjevi za realizaciju javnog rada ocjenjuju se dodjeljivanjem 2 boda ukoliko se predložene programske aktivnosti realizuju u: Beranama, Andrijevici, Petnjici, Rožajama, Plavu, Gusinju, Bijelom Polju, Mojkovcu, Kolašinu, Nikšiću, Šavniku, Plužinama, Žabljaku, Pljevljima, Cetinju, Danilovgradu i Ulcinju.

Zahtjevi za realizaciju javnog rada kojima se predložene programske aktivnosti realizuju u ostalim opštinama primjenom ovog kriterijuma ne ostvaruju bodove.

|  |  |
| --- | --- |
| **NAZIV KRITERIJUMA** | **MAKSIMALAN BROJ****BODOVA** |
|  |  |
| 1. **Značaj programa**
 | **Maksimalno 2 boda** |
|  |  |
| Koliko je predloženi program značajan za ciljnu grupu programa u opštini sprovođenja | 1 ili 2 |
| 1. **Iskustva podnosioca zahtjeva**
 | **Maksimalno 5 bodova** |
| Da li podnosilac zahtjeva i partner/i posjeduju dovoljno iskustva za upravljanje programom | 1do 5 |
| 1. **Kapaciteti podnosioca zahtjeva**
 | **Maksimalno 5 bodova** |
| Da li su predložene programske aktivnosti ostvarljive angažovanjem resursa podnosioca zahtjeva i partnera  | 1do 5 |
| 1. **Metodologija predloga programa**
 | **Maksimalno 5 bodova** |
| Da li su predložene programske aktivnosti odgovarajuće, izvodljive i direktno vezane sa ciljevima i očekivanim rezultatima programa | 1 do 5 |
| 1. **Relevantnost predloga programa**
 | **Maksimalno 5 bodova** |
| Koliko su predložene programske aktivnosti značajne i usaglašene sa potrebama učesnika i korisnika programa  |  1do 5 |
| 1. **Konkurentnost i razvijenost opštine sprovođenja programa**
 | **2 boda** |
| Predložene programske aktivnost sprovodiće se u opštinama čiji je indeks razvijenosti ispod 100 | 0 ili 2 |
| **MAKSIMALAN BROJ BODOVA** | **24** |

OBAVJEŠTENJE O REZULTATIMA OCJENE PREDLOGA PROGRAMA

Upravni odbor Zavoda za zapošljavanje Crne Gore donosi odluku o izboru izvođača javnog rada, koja se objavljuje na internet stranici Zavoda.

Prilikom donošenja i realizacije Odluke o izboru izvođača programa javnog rada uvažavaće se zabrane i ograničenja propisane odredbama Zakona o finansiranju političkih subjekata i izbornih kampanja (»Službeni list CG«, br. 3/20). Navedene zakonske zabrane i ograničenja odnosiće se kako, na izvođača programa, tako i na programskog partnera/e.

Protiv ove odluke može se izjaviti žalba Ministarstvu rada i socijalnog staranja, preko Zavoda za zapošljavanje Crne Gore. Žalba ne odlaže izvršenje odluke.

### DODATNE INFORMACIJE

Sva pitanja vezana za konkurs za izbor izvođača javnog rada mogu se postaviti i elektronskim putem na e-mail: javniradovi@zzzcg.me, od dana objavljivanja konkursa u sredstvima javnog informisanja do dana 28.02. 2020. godine.